SET ภาคบ่ายพุ่งกว่า 30 จุดตามตปท. ปัจจัยใน-นอกผ่อนคลาย
SET ภาคบ่ายพุ่งกว่า 30 จุดตามตปท. ปัจจัยใน-นอกผ่อนคลาย ล่าสุด เวลา 14.40 น.อยู่ที่ 1,351.33 จุด เพิ่มขึ้น 31.25 จุด หรือ 2.37% มูลค่าซื้อขาย 26,922.74 ล้านบาท
27 ส.ค. 2558

ผู้สื่อข่าวรายงานว่า ตลาดหุ้นไทยภาคบ่ายบวกไปแล้วกว่า 30 จุด มายืนเหนือ 1,350 จุด ตามทิศทางตลาดต่างประเทศตอบรับดัชนีดาวโจนส์บวกแรง รวมทั้งจีนประกาศมาตรการอัดฉีด 1.5 แสนล้านหยวน ทำให้ตลาดหุ้นเอเชียและยุโรปดีดตัวขึ้นมาด้วย ขณะที่ปัจจัยในประเทศ มีความหวังมาจากขึ้นจากนโยบายทีมเศรษฐกิจชุดใหม่ที่จะทยอยเสนอเข้าคณะรัฐมนตรีในสัปดาห์หน้า 
เมื่อเวลา 14.30 น. ดัชนี SET อยู่ที่ 1,350.41 จุด เพิ่มขึ้น 30.33 จุด หรือ 2.30% ล่าสุด เวลา 14.40 น.อยู่ที่ 1,351.33 จุด เพิ่มขึ้น 31.25 จุด หรือ 2.37% มูลค่าซื้อขาย 26,922.74 ล้านบาท
นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก กล่าวว่า ตลาดหุ้นไทยในช่วงบ่ายปรับตัวขึ้นต่อเนื่องจากช่วงเช้าจนบวกไปกว่า 30 จุด เป็นไปในทิศทางเดียวกับตลาดต่างประเทศ ทั้งตลาดหุ้นอื่นในภูมิภาคเอเชีย และตลาดในยุโรปที่เปิดเทรดบ่ายนี้ ต่างอยู่ในแดนบวกราว 2-3%
ทั้งนี้ เป็นผลจากที่จีนได้อัดฉีดเม็ดเงิน 1.5 แสนล้านหยวน และทางประธานธนาคารกลางสหรัฐฯ(เฟด)สาขานิวยอร์คก็ได้ออกมาระบุว่า ยังไม่น่าจะขึ้นอัตราดอกเบี้ยในเดือนก.ย.นี้
รวมทั้งปัจจัยในประเทศก็ได้หนุนตลาดฯ จากที่มาตรการกระตุ้นเศรษฐกิจชุดใหม่จะเข้า ครม.ในสัปดาห์หน้า พร้อมให้แนวรับ 1,340 จุด ส่วแนวต้าน 1,358-1,370 จุด